《感白发》
宋代·刘子翚

儿时坐涧石，散发如浮烟。
风惊绿鬅鬙，意谷凌飞仙。
那知二毛见，倏忽到老边。
蒙纱犹铲彩，猎鬓强呈鲜。
星星傥未已，遂恐华吾颠。
骑省叹遇合，郎潜感迍邅。
万古寄一辙，长歌悲昔贤。
流光不假借，志抱何由宣。
余龄事可知，已矣宁非天。
穷通各有待，憔悴孰使然。
凄其槁梧畔，惕若明镜前。
灵膏讵能涅，{左女右蓐}拂事可怜。
惟应幽室处，一猛放万缘。
尝闻卫生要，心白发自玄。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。